નેશનલ સેમ્પલ સરવૅ ઓફિસે ૨૦૧૧-૧૨માં કરેલો સરવૅ ગત સપ્તાહે જાહેર કર્યો હતો. આ રિપોર્ટમાં રસપ્રદ હકીકત એ બહાર આવી છે કે ખ્રિસ્તીઓમાં ગ્રામિણ અને શહેરી બંને વિસ્તારોમાં બેરોજગારીનું પ્રમાણ સૌથી વધુ અનુક્રમે ૪.૫ ટકા અને ૫.૯ ટકા હતું. આ અંગે સમજાવતાં ઇન્સ્ટિટ્યૂટ ઓફ હ્યુમન ડેવલપમેન્ટના ડાયરેક્ટર અલખ શર્મા કહે છે, ‘ભારતમાં બેરોજગારીનું પ્રમાણ સમૃદ્ધ અને વધુ ભણેલા વર્ગમાં સૌથી વધુ છે. તેનું કારણ એ છે કે ગરીબ લોકોને બેરોજગાર રહેવું પાલવે તેમ નથી એટલે ગમે તે પ્રકારનું કામ કરવા તૈયાર થઈ જાય છે. સમૃદ્ધ વર્ગનાં લોકોમાં યોગ્ય નોકરી ન મળે ત્યાં સુધી બેરોજગાર રહેનારની સંખ્યા વધુ છે.